**SAISTOŠIE NOTEIKUMI**

Limbažos

2021. gada 27. maijā Nr. 13

**APSTIPRINĀTI**

ar Limbažu novada domes

27.05.2021. sēdes lēmumu

 (protokols Nr.10, 41.§)

*PRECIZĒTI ar*

*Limbažu novada domes 17.06.2021. sēdes lēmumu (protokols Nr.12, 2.§)*

**Par aprūpes pakalpojumu nepilngadīgām personām ar invaliditāti**

*Izdoti saskaņā ar*

*Sociālo pakalpojumu un sociālās palīdzības likuma 3.panta trešo daļu, Invaliditātes likuma 12.panta pirmās 62 daļu*

**I. Vispārīgie jautājumi**

1. Saistošie noteikumi (turpmāk – noteikumi) nosaka no pašvaldības budžeta apmaksāta aprūpes pakalpojuma (turpmāk – pakalpojums) nepilngadīgām personām no 5 līdz 18 gadu vecumam ar invaliditāti, kurām ir izteikti un smagi funkcionēšanas ierobežojumi, piešķiršanas un saņemšanas kārtību, kā arī lēmumu par aprūpes pakalpojuma piešķiršanu vai atteikumu apstrīdēšanas un pārsūdzības kārtību.
2. Tiesības saņemt pakalpojumu ir personām no 5 līdz 18 gadu vecumam ar invaliditāti, kurām ir izteikti un smagi funkcionēšanas ierobežojumi, izņemot personas, kuras atrodas ilgstošas sociālās aprūpes institūcijā, stacionārā ārstniecības iestādē vai ieslodzījuma vietā, un kuras savu pamata dzīvesvietu deklarējušas Limbažu novada administratīvajā teritorijā.
3. No pašvaldības budžeta apmaksāto aprūpes pakalpojumu nodrošina Limbažu novada Sociālais dienests.
4. Aprūpes pakalpojumu ir tiesīga sniegt fiziska persona (izņemot bērna vecāki vai audžuģimene), kurai ir darba vai personiskā pieredze saskarsmē ar nepilngadīgo personu no 5 līdz 18 gadu vecumam ar invaliditāti, kurai ir izteikti un smagi funkcionēšanas traucējumi.

**II. Aprūpes pakalpojuma piešķiršanas nosacījumi un kārtība**

1. Lai saņemtu aprūpes pakalpojumu, personas (bērna) likumiskais pārstāvis Sociālajā dienestā iesniedz iesniegumu, kurā norāda:
	1. bērna vārdu, uzvārdu, personas kodu, deklarētās dzīvesvietas adresi;
	2. likumiskā pārstāvja vārdu, uzvārdu, personas kods, deklarētās dzīvesvietas adresi, tālruņa numuru un e-pasta adresi;
	3. vēlamo pakalpojumu – aprūpes pakalpojums;
	4. vēlamā aprūpes pakalpojuma sniedzēja vārdu, uzvārdu, personas kodu, deklarētās dzīvesvietas adresi, tālruņa numuru, kredītiestādes rekvizītus.
2. Iesniegumam papildus pievieno likumiskā pārstāvja pārstāvības tiesības apliecinošu dokumentu kopiju, uzrādot oriģinālu, ja dokumenti tiek iesniegti klātienē un šāda informācija nav Sociālā dienesta rīcībā.
3. Sociālais dienests izskata šo noteikumu 5.punktā minēto iesniegumu un tam pievienoto šo noteikumu 6.punktā minēto dokumentu un:
	1. Invaliditātes informatīvajā sistēmā pārliecinās, vai komisija bērnam noteikusi invaliditāti un izsniegusi atzinumu par īpašas kopšanas nepieciešamību;
	2. novērtē aprūpes pakalpojuma nepieciešamību, ja bērna vecāki vai audžuģimene nodarbinātības vai citu objektīvu iemeslu dēļ (pašiem jāsaņem ārstniecības, sociālie pakalpojumi, nepieciešama atelpa, iesaistoties sociālās iekļaušanas aktivitātēs) nevar nodrošināt bērna aprūpi un uzraudzību nepieciešamajā apjomā.
4. Sociālais dienests mēneša laikā pēc iesnieguma saņemšanas pieņem vienu no šādiem lēmumiem:
	1. par aprūpes pakalpojuma piešķiršanu līdz 80 stundām mēnesī (pakalpojuma sniedzējam tiek apmaksāts faktiski nostrādāto stundu skaits, atbilstoši Sociālajā dienestā iesniegtajam apliecinājumam par iepriekšējā mēnesī sniegto aprūpes pakalpojumu) un pakalpojuma saņemšanas periodu – līdz kalendārā gada beigām vai uz atzinuma par īpašas kopšanas nepieciešamību derīguma termiņu;
	2. par atteikumu piešķirt aprūpes pakalpojumu, ja persona neatbilst šo noteikumu 7.1.1., 7.1.2.punktā minētajām prasībām.
5. Sociālais dienests 10 darbdienu laikā pēc šo noteikumu 8.punktā minētā lēmuma pieņemšanas par to informē pakalpojuma pieprasītāju (bērna likumisko pārstāvi).
6. Ja aprūpes pakalpojumu nepieciešams saņemt atkārtoti, bērna likumiskais pārstāvis iesniedz Sociālajā dienestā iesniegumu par pakalpojuma piešķiršanu šajos noteikumos noteiktajā kārtībā.

**III. Aprūpes pakalpojuma nodrošināšanas nosacījumi un kārtība**

1. Pēc lēmuma pieņemšanas par aprūpes pakalpojuma piešķiršanu Sociālais dienests slēdz līgumu ar aprūpes pakalpojuma pieprasītāju un pakalpojuma sniedzēju. Līgumā nosaka pakalpojuma apjomu, tā sniegšanas periodu, līdzēju tiesības, pienākumus un atbildību, norēķinu kārtību, citus būtiskus jautājumus, kas saistīti ar pakalpojuma sniegšanu, kā arī līguma izbeigšanas nosacījumus. Vienas pakalpojuma stundas izmaksas – 4,50 *euro* stundā, iekļaujot visus nodokļus, kas saistīti ar pakalpojuma sniegšanu (bruto atlīdzība 3,65 *euro* par vienu pakalpojuma stundu).
2. Pakalpojuma sniedzējs šo noteikumu 11.punktā minētajā līgumā noteiktajā kārtībā reizi mēnesī iesniedz Sociālajā dienestā apliecinājumu par iepriekšējā mēnesī sniegto aprūpes pakalpojumu. Apliecinājumā norāda dienas, kad sniegts aprūpes pakalpojums, un tajās nostrādāto stundu skaitu, un līdzēju apliecinājumus par sniegto un saņemto pakalpojumu.
3. Aprūpes pakalpojuma sniegšana personai tiek pārtraukta uz laiku, kamēr pakalpojuma saņēmējs atrodas ilgstošas sociālās aprūpes institūcijā, stacionārā ārstniecības iestādē vai ieslodzījuma vietā.

**IV. Lēmuma apstrīdēšanas un pārsūdzības kārtība**

1. Sociālā darbinieka pieņemto lēmumu var apstrīdēt Sociālajā dienestā.
2. Sociālā dienesta pieņemto lēmumu var apstrīdēt Limbažu novada pašvaldībā.
3. Limbažu novada domes pieņemto lēmumu var pārsūdzēt Administratīvā procesa likuma noteiktajā kārtībā.

**V. Noslēguma jautājums**

1. Noteikumi stājas spēkā pēc to pilna teksta publicēšanas pašvaldības informatīvajā izdevumā „Limbažu Novada Ziņas”.

Limbažu novada pašvaldības

Domes priekšsēdētājs /paraksts/ D. Zemmers

**PIELIKUMS**

Limbažu novada pašvaldības 27.05.2021. saistošajiem noteikumiem Nr.13

„Par aprūpes pakalpojumu nepilngadīgām personām

ar invaliditāti”

Limbažu novada Sociālajam dienestam

**APRŪPES PAKALPOJUMA NEPILNGADĪGĀM PERSONĀM**

**NEPIECIEŠAMĪBAS NOVĒRTĒŠANAS KARTE**

**1.Personas vārds un uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. Personas kods \_\_\_\_\_\_\_\_\_\_\_\_\_\_\_ -** \_\_\_\_\_\_\_\_\_\_\_\_\_\_

**3. Dzīvesvietas adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. Medicīniskās indikācijas valsts īpašās kopšanas pabalsta saņemšanai**

 (atbilstošo atbildi atzīmēt ar x)

 ir □

nav □

**5. Funkcionālie traucējumi**

kustību traucējumi □

 runas traucējumi □

 dzirdes traucējumi □

 redzes traucējumi □

 citi veselības traucējumi □

**6. Personas pašaprūpes spēju novērtējums**

**Ēšana**

nespēj pats paēst □

 nepieciešama palīdzība (piem., uzziest sviestu) □

 spēj patstāvīgi paēst □

**Pārvietošanās** (no gultas uz krēslu un atpakaļ)

 sēžot nespēj saglabāt līdzsvaru **□**

nepieciešama liela fiziska palīdzība pārvietojoties, var sēdēt □

 nepieciešama neliela fiziska vai vārdiska palīdzība pārvietojoties □

 neatkarīgs □

**Kustīgums**

bez citu palīdzības nevar pārvietoties □

 pārvietojas riteņkrēslā □

 staigājot nepieciešama kādas personas fiziska

vai vārdiska palīdzība □

neatkarīgs □

 **Ģērbšanās**

atkarīgs □

 nepieciešama palīdzība atsevišķu darbību veikšanai □

**Personiskā higiēna**

nepieciešama palīdzība personiskās higiēnas nodrošināšanā □

 nespēj kontrolēt vēdera izeju un urināciju □

 kontrolē vēdera izeju un urināciju □

 **Medikamentu lietošana**

nepieciešama pilnīga uzraudzība medikamentu lietošanā □

 **Sazināšanās prasme**

nav spējīgs sazināties □

 sazinās ar žestu palīdzību □

 sazināšanās nav traucēta □

 **Izmanto tehniskos palīglīdzekļus**

riteņkrēslu □

 dzirdes aparātu □

 ortopēdiskos apavus □

 cits ………………… □

**7. Vecāku (audžuģimenes) iespējas nodrošināt bērna aprūpi un uzraudzību nepieciešamajā apjomā**

**Ir iespējas nodrošināt nepieciešamajā apjomā** □

**Nav iespēju nodrošināt nepieciešamajā apjomā** □

 nodarbinātības dēļ □

 ………………………………………………………………………

 /darba vietas nosaukums vai saimnieciskās darbības veicēja nodokļu

 maksātāja reģ.Nr./

 vecākiem jāsaņem ārstniecības pakalpojumi □

 vecākiem regulāri jāsaņem sociālie pakalpojumi (psihologa □

konsultācijas u.c.)

vecākiem regulāri nepieciešams atelpas brīdis □

**8. Secinājumi par aprūpes pakalpojuma nepieciešamību**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_

Sociālā dienesta sociālā darba speciālists

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts un tā atšifrējums)

Personas likumiskā pārstāvja paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts un tā atšifrējums)